Id-Deċiżjoni tal-Kunsill
tal-21 ta' Diċembru 1988
dwar il-konklużjoni tal-Ftehim fil-forma ta' Skambju ta' Ittri bejn il-Komunità Ekonomika Ewropea u r-Repubblika Demokratika tal-Poplu tal-Alġerija fuq l-importazzjoni fil-Komunità ta' konċentrati tat-tadam li joriġinaw fl-Alġerija
(88/646/KEE)
IL-KUNSILL TAL-KOMUNITAJIET EWROPEJ,
Wara li kkunsidra t-Trattat illi jistabbilixxi l-Komunità Ekonomika Ewropea, u b'mod partikolari Artikolu 113 tiegħu,
Wara li kkonsidra r-rakkomandazzjoni mill-Kummissjoni,
Billi l-Ftehim ta' Kooperazzjoni bejn il-Komunità Ekonomika Ewropea u r-Rebubblika Demokratika tal-Poplu ta' l-Alġerija [1] ġie ffirmat fis-26 ta' April 1976 u daħal fis-seħħ fl-1 ta' Novembru 1978;
Billi l-Ftehim fil-forma ta' Skambju ta' Ittri bejn il-Komunità Ekonomika Ewropea u r-Rebubblika Demokratika tal-Poplu tal-Alġerija dwar l-importazzjoni għal ġewwa l-Komunità ta' konċentrati tat-tadam li joriġinaw fl-Alġerija għandu jiġi approvat,
IDDEĊIEDA KIF ĠEJ:
Artikolu 1
Il-Ftehim fil-forma ta' Skambju ta' l-Ittri bejn il-Komunità Ekonomika Ewropea u r-Rebubblika Demokratika tal-Poplu tal-Alġerija dwar l-importazzjoni għal ġol-Komunità ta' konċentrati tat-tadam li joriġinaw fl-Alġerija huwa b'dan approvat f'isem il-Komunità.
It-test tal-Ftehim huwa mehmuż ma' din id-Deċiżjoni.
Artikolu 2
Il-President tal-Kunsill huwa b'dan awtorizzat illi jinnomina l-persuna li jkollha s-setgħa li tiffirma l-Ftehim għall-iskop li torbot lill-Komunità.
Artikolu 3
Din id-Deċiżjoni għandha tidħol fis-seħħ fil-jum wara l-pubblikazzjoni tagħha fil-Ġurnal Uffiċjali tal-Komunitajiet Ewropej.
Magħmula fi Brussel, fil-21 ta' Diċembru 1988.